لیبیانینگ شرقیده گی غیر مشروع قوراللی کوچلرنینگ باشچیسی خلیفه حفترگه باغلیق جنگریلر تامانیدن پایتخت الطرابلس گه آتیلگن راکت عاقبتیده بیر عایله دن 4 نفر حیاتینی یوقاتدی.
لیبیا ساغلیقنی سقلش وزیرلیگی مستشاری امین الهاشمی، اجتماعی ترماقده گی رسمی آدرسی آرقه لی ترقه تگن پیامیده، حفترگه باغلیق جنگریلر تامانیدن پایتخت الطرابلس نینگ جنوبیده جایلشگن عین الزرا منطقه سیگه آتیلگن راکت عاقبتیده افطار دسترخوانیده بولگن بیر عایله دن 4 کیشی نینگ حیاتینی یوقاتگن لیگینی بیلدیردی.
لیبیا اردوسی گه قرشی سونگی پیتلرده آرت – آرتده تلفات بیرگن حفترگه باغلیق جنگریلر اوتگن هفته پایتخت الطرابلس نینگ مسکونی منطقه لریگه اویوشتیرگن هجوملریده 5 کیشی تینچ اهالی حیاتینی یوقاتر ایکن، 30 دن آرتیق کیشی یره لنگندی. الطرابلسده اویوشتیریلگن هجوملرده فقط 5-7 می تاریخلری ایچیده 14 نفر تینچ اهالی حیاتینی یوقاتگندی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
